Várdomb  község Képviselő-testülete

Szám:141-6/2012.
J e g y z ő k ö n y v

Készült: Várdomb község Képviselő-testülete 2012. február 22-én, a Községházán megtartott Képviselő-testületi üléséről.

Az ülés kezdete: 17.30 óra 

Jelen vannak: Simon Csaba polgármester

Boros Tiborné, Csillag József, Kovács Ferenc, Vári József, képviselő-testületi tagok.

Tanácskozási joggal megjelent: Nagyné Pohlon Mónika  körjegyző,

  Szamos Józsefné iskolaigazgató,  Patakiné Tóth
  Ágnes iskola gai. vez.  Iván Attiláné a körjegyzőség gazdadásági főmunkatársa.   

Simon Csaba polgármester üdvözli a megjelenteket, megállapítja, hogy a 5 fő képviselő-testületi tagból 5 fő jelen van, az ülés határozatképes, így az ülést megnyitja. Ismertette a  testületi ülés írásban kiküldött napirendi pontjait, melynek tárgyalásával a képviselők egyet értettek.
N a p i r e n d :

1./  Tájékoztató a két ülés között eltelt időszakban történt fontosabb eseményekről, és a tett    

       intézkedésekről. 

       Előadó: Simon Csaba polgármester

2./  Az Önkormányzat és intézményeinek a 2012. évi költségvetés tárgyalása. 

       Előadó: Simon Csaba polgármester

3./  Bejelentések, kérdések

1./  Tájékoztató a két ülés között eltelt időszakban történt fontosabb eseményekről, és a  

      tett  intézkedésekről. 

      Előadó: Simon Csaba polgármester

Simon Csaba polgármester szóban tájékoztatatja a képviselőket a két ülés között eltelt időszakban történt intézkedésekről, eseményekről:

Báta község polgármestere összehívta öt település ( Alsónána, Báta, Pörböly, Sárpilis, Várdomb) képviselő-testületeit egy baráti megbeszélésre 2012. március 6-án 18.00 órára a Községházára. A beszélgetés a közös hivatalok alakulását célozza meg. 

A LEADER program keretében benyújtott Térfigyelő kamerarendszer kiépítésére benyújtott pályázat hiánypótlása megtörtént, a Mezőgazdasági és Vidékfejlesztési Hivataltól a pályázatot befogadó nyilatkozatot megkaptuk. 
A Gondozási Központ vezetője kezdeményezte a házigondozóknak mobil telefon vásárlását, a gondozottak napi jelentéséhez szükséges a telefon. Megegyezésünk szerint egy telefon megvásárlása és fenntartása elegendő a két házigondozónak.  

A Kossuth utcában eltulajdonították a tűzcsap fedelét. Az eltünést jeleztem a rendőrség és a Dél-Tolna Közmű és Üzemeltető felé is. A vízmű a fedél pótlását nem tudja biztosítani. 

Kérdés és hozzászólás a képviselők részéről a napirendi ponttal kapcsolatban nem hangzott el. 

A Képviselő-testület a polgármester javaslatára 5 igen szavazattal, ellenszavazat nélkül az alábbi határozatot hozta:
19/2012./II.22./számú határozat
Várdomb község Önkormányzatának Képviselő-testülete a polgármester tájékoztatóját a két ülés között történt eseményekről, a tett intézkedésekről elfogadta és tudomásul vette.  
2./ Az Önkormányzat és intézményeinek a 2012. évi költségvetés tárgyalása. 

       Előadó: Simon Csaba polgármester

Simon Csaba polgármester felkéri a Pénzügyi Gazdasági Bizottság elnökét, hogy ismertesse a bizottság javaslatát a költségvetéssel kapcsolatban. 
Vári József a Pénzügyi Bizottság elnöke tájékoztatta a képviselőket, hogy a mai napon a bizottság megtárgyalta az Önkormányzat és intézményeinek a költségvetését. A bizottság az Önkormányzat és intézményeinek költségvetését egyhangúlag elfogadta, szoros, szűkös gazdálkodás mellett. A bizottsági ülésen elhangzottak szerint az lakás- és garázsbérlemény díját az idei évben nem kívánják az infláció mértékével emelni, úgy gondolják elegendő az év elejei +2%-os áfa emelés.
A polgármester szavazásra bocsátotta az Önkormányzat és intézményei költségvetését, a képviselők 5 igen szavazattal ellenszavazat nélkül az alábbi rendeletet alkották.

2/2012.(II.23.)számú rendelet


Várdomb községi Önkormányzat Képviselő-testülete 

Az önkormányzat és intézményei 2012. évi költségvetéséről szóló rendelet-tervezetet rendeletté nyilvánítja.



A rendelet a jegyzőkönyv mellékletét képezi.

 Kihirdetéséről a körjegyző gondoskodik.

 Határidő: kihirdetés napja.,  rendelkezéseit   

                 2010. január1-től kell alkalmazni.

 Felelős: Simon Csaba polgármester

3./ Bejelentések, kérdések

Nagyné Pohlon Mónika körjegyző tájékoztatja a képviselőket, hogy az írásos előterjesztést a vagyonrendelettel kapcsolatban mindenkinek megküldte. A vagyonrendelettel kapcsolatosan már az előző testületi ülésen történt egyeztetés szerint a rendelet teljes felülvizsgálatát május hónapban végezzük el. A jelenlegi rendelet módosítás az önkormányzat forgalomképtelen vagyonából állapítja meg a nemzetgazdasági szempontból kiemelt jelentőségű nemzeti vagyont. 
Az előterjesztéssel kapcsolatban kérdés, hozzászólás nem hangzott el, a polgármester javaslatára a képviselők 5 igen szavazattal ellenszavazat nélkül az alábbi rendeletet alkották:

3/2012.(II. 23) számú rendelet 

Várdomb Községi Önkormányzata Képviselő-testületének a vagyonáról és a vagyongazdálkodás szabályairól szóló a 4/2005.(V.21.) ÖKR számú rendeletét a jegyzőkönyv mellékletét képező módosító rendelet tervezetet rendeletté nyilvánítja. 

 Megbízza  körjegyzőt az SZMSZ szerinti kihirdetésével.

 Határidő: 2012. február 23.

 Felelős: Nagyné Pohlon Mónika  körjegyző
Boros Tiborné az Ügyrendi Bizottság elnök kezdeményezi, hogy az Ügyrendi Bizottságban a megüresedett bizottság tag helyére Vári József képviselőt válassza meg a képviselő-testület. A képviselők a javaslattal egyetértettek, Vári József a bizottság munkájában való részvételt elfogadta. 
Simon Csaba polgármester javaslatára a Ügyrendi Bizottság harmadik tagjának válasszák meg Vári József képviselőt, a képviselők 4 igen szavazattal, 1 tartózkodással, az alábbi határozatot hozták.
20/2012. (II.22.) számú határozat
Várdomb község Önkormányzata Képviselő-testülete Vadász Tibor lemondott képviselő helyére az Ügyrendi Bizottság harmadik tagjaként megválasztja Vári József képviselőt. Az Ügyrendi Bizottság tagjai: Boros Tiborné bizottság elnöke, Csillag József és Vári József bizottsági tagok. 

Határidő: azonnal
Felelős: Simon Csaba polgármester

Nagyné Pohlon Mónika körjegyző az SZMSZ mellékletének módosításért
Simon Csaba polgármester tájékoztatta a képviselőket, hogy a ravatalozó előtti nagyon rossz állapotban lévő út aszfaltozásával a vállalkozó elkészült.  

Simon Csaba polgármester javaslatára a képviselők 5 igen szavazattal ellenszavazat nélkül az alábbi határozatot hozta:

21/2012(II. 22.) számú határozat

Várdomb Község Önkormányzat Képviselő-testülete

elfogadta, tudomásul vette és a 2012. évi költségvetés 

terhére biztosítja a ravatalozó előtti út aszfaltozására kiszámlázott (bruttó)  800.000,- forint kifizetését.

Felelős: Simon Csaba polgármester

Határidő: 2012. február 29.
Simon Csaba polgármester bemutatta a képviselőknek a díszpolgári cím átadásakor adható emléklapot és emlékérmet, amely a képviselők megfelelőnek találnak. A rendelet megalkotására az elkövetkezendő időszakban kerül sor.  
Más bejelentés nem hangzott el, a polgármester a testületi ülést 18 óra 30 perckor bezárta.

Kmf.

Simon Csaba






Nagyné Pohlon Mónika

polgármester



    

                      körjegyző

